TECHNINĖ SPECIFIKACIJA
I. Perkančioji organizacija
Šiaulių rajono savivaldybės administracija, biudžetinė įstaiga, Vilniaus g. 263, 76337 Šiauliai, tel. (8 41) 596642, duomenys kaupiami ir saugomi Juridinių asmenų registre, kodas 188726051.
·  Informacija apie vykdomą projektą:

Planuojamas socialinio taksi paslaugos Šiaulių rajono gyventojams, kurie dėl asmens negalios ar senatvės turi judumo sutrikimų ir dėl to negali naudotis visuomeninu ar individualiu transportu, pirkimas.

1.2. Lėšų šaltinis 
Paslaugos finansuojamos iš Šiaulių rajono savivaldybės biudžeto lėšų (10.04.01.40 kodas).
II. Darbų užduotis
2.1. Objekto apibūdinimas:

Socialinis taksi – paslauga, kuri padeda užtikrinti asmenų, kurie dėl asmens negalios ar senatvės turi judumo sutrikimų ir dėl to negali naudotis visuomeninu ar individualiu transportu (toliau – asmenys), kelionių organizavimą į ekonominio ir socialinio užimtumo vietas (darbą, įvairias organizacijas, ligoninę, universitetą, kiną, teatrą, parduotuvę, susitikimą ir kt.) ir su kelione susijusią pagalbą (palydėjimas į transporto priemonę, palydėjimas nuo transporto priemonės iki kelionės tikslo, pakėlimo ir (ar) nukėlimo paslauga, kai asmuo su negalia gyvena jam nepritaikytame būste, asmeninio asistento paslauga).

2.2. Reikalavimai tiekėjui:
2.2.1. Specialistai, teikiantys socialinio taksi paslaugą, privalo būti apmokyti teikti socialinio taksi paslaugą. 
2.2.2. Turima įranga, automobilis (-iai) turi būti pritaikyta asmenims su negalia. Reikalinga neįgaliųjų vežimėliui pritaikyta transporto priemonė, atitinkanti SH kodą, arba dokumentai, patvirtinantys transporto priemonės pritaikymą žmonėms su negalia.
2.2.3. Socialinio taksi paslaugą teikti pagal individualius asmenų poreikius, t. y. įskaitant ir savaitgalius bei nakties laiką. 
2.2.4. Į socialinio taksi paslaugą turi būti įtrauktas palydėjimo, nukėlimo / pakėlimo paslaugos, kai asmuo nori patekti iš / į nepritaikytą pastatą, bei asistavimas. 
2.2.5. Socialinio taksi paslaugos užsakymas turi būti paprastas ir aiškus, t. y. telefonu arba internetinėje sistemoje. 
2.2.6. Paslaugos gavėjai turi turėti galimybę keliauti ir kituose miestuose.
2.3. Paslaugos teikimo trukmė:
Socialinio taksi paslaugų  teikimo laikotarpis iki  2025-12-31. Šis terminas gali būti pratęstas 1 kartą iki 6 mėnesių, bet ne ilgiau iki bus išnaudotos sutarties vykdymui skirtos lėšos.
